Sandra Lyng

Sandra Lyng, (født 18. april 1987 i Mosjøen) er en norsk musiker, låtskriver og barnebokforfatter. Lyng kom på fjerdeplass i Idol i 2004.

Musikk 
Lyng ble landskjent som 16-åring etter sin deltakelse i TV 2-programmet Idol i 2004. Hun endte på fjerdeplass i konkurransen.

Tidlig i 2005 lanserte Lyng singelen «Sommerflørt» sammen med Philip Ruud fra musikkollektivet Pass It. Låten var lenge en av de mest spilte på NRK2-programmet Svisj, og lå på førsteplass på VG-lista topp 20 i fem uker.

Sommeren 2005 ga hun ut hun sin andre singel, «I morgen», som var en nyinnspilling av låten fra musikalen «Annie». Denne singelen kom på andreplass på VG-lista. Deretter kom debutalbumet Døgnvill, skrevet av Stargate, Lyng, Espen Lind og Amund Bjørklund. Det havnet på tredjeplass på VG-listas albumliste.

I 2006 vikarierte hun som programleder for Idol, sammen med Kåre Magnus Bergh. Våren 2007 deltok Lyng i TV 2s programserie Isdans. Hun måtte trekke seg fra programmet etter at hun ble skadet i en bilulykke.

Etter debutalbumet turnerte Lyng og var med på ulike TV-opptredener frem til 2010. I tiden som fulgte reiste hun mye og bosatte seg i Brasil og USA. Lyng flyttet til Los Angeles for å jobbe som låtskriver for Honua Music og for å finne et nytt musikalsk uttrykk som artist.  

I 2013 gjorde hun comeback med singelen «PRTeY». Singelen var produsert av Andreas «Axident» Schuller som tidligere har jobbet med blant annet Jason Derulo, Pitbull og Jessie J. Samme år gikk Lyng over til musikkselskapet MER AS hvor Gunnar Greve er manager. I  ga hun ut den Donkeyboy-produserte singelen «Don´t Care», som ble listet både på P1, P3, Mp3, NRJ og på lokalradioer rundt i Norge, etterfulgt av singelen «Electric City». Singelen «Electric City» ble gjort i samarbeid med Nord-Europas største undertøysmerke Sloggi, og musikkvideoen fikk over 140.000 views på kun étt døgn.

I tiden som fulgte ga hun ut EP’en LA-Files, produsert av Andreas Schüller. 

I 2014 deltok Lyng i TV 2s realityserie Det sterkeste kjønn; blant de andre deltagerne var hennes egen manager Gunnar Greve Pettersen, Petter Solberg og Brita Cappelen Møystad. Senere samme år var hun dommer i TV 2s talentkonkurranse Idol Junior. Vinteren 2015 deltok Lyng i TV 2s programserie Mitt Dansecrew, hvor hun endte på en fjerdeplass. Parallelt lanserte hun singelen «Heels Off».

Sommeren 2015 ble låta «Play My Drum» lansert; låta lå stabilt på Spotifys toppliste i flere uker. Sommeren 2015 var hun med på VGs Sommershow-turné og på VG-listekonsertene rundt i Norge. Lyng fremførte «Play My Drum» foran over  mennesker på VG-lista Topp 20 på Rådhusplassen i juni 2015. I november 2015 ga hun ut «Night After Night», produsert av Jesper Borgen og Anders Frøen aka Mood Melodies.

I 2016 kom hun på femteplass i TV Norges programserie 71° nord – Norges tøffeste kjendis.  

Hun slapp i januar 2016 singelen «Moonrise», produsert av Anders Frøen aka Mood Melodies som også står bak «Play My Drum» og «Night After Night». Hun lanserte den hos Senkveld med Thomas og Harald med drøye  seere. Sangen ble brukt som kjenningsmelodi for TV-programmet Paradise Hotel. 

I mai 2016 signerte hun med Universal Music og ga ut singelen «Blue» som ble "ukens låt" på P3. I september samme år ga hun ut singelen ”LIQR” i forbindelse med serien ”SKAM” som gikk på NRK. Sangen er selve åpningen av 2. sesong. I November 2016 slapp hun låta «Hiding» og turnerte med den på P4-s Vinterlyd.

Våren 2017 slapp Lyng sin singel «Ta Me Dit» med Morgan Sulele som gjesteartist. Sommeren 2017 slapp hun hiten "Bungalow" med Temur som gjesteartist. Med disse låtene opptrådte hun på store arenaer med VG-lista-turneen. I november samme år kom låta «Fall», som hun spilte inn sammen med Onkl P.

I 2018 var Lyng medskribent på sangen «Heads Up», som ble fremført av K-pop-bandet Superjunior. Senere samme år fikk hun sitt første barn, og hadde en pause fra musikkarrieren før hun var tilbake i 2019 med julesangen «Julefantasi» 

I mars 2020 ga hun ut låta «det bli bra igjen», som ble A-lista på P1 i mange uker. Like etter samarbeidet hun med den svenske artisten Axel Schylström på sangen «Jag älskar dig (Jeg elsker deg)».

Høsten 2020 deltok hun i den niende sesongen av TV-programmet Stjernekamp på NRK. Lyng kom på andreplass bak Knut Marius Djupvik.

I oktober 2020 utga hun singelen «Kvitt Flagg», som hun hadde skrevet sammen med Ruben Markussen og Magnus Bertelsen. Våren 2021 ga hun ut ny musikk, blant annet sammen med DJ-gruppa TRXD. Senere det året var Lyng med på å skrive julehiten «Når Juletiden Senker Seg», som vant konkurransen i TV-programmet Norges nye megahit. I 2022 kom hun som låtskriver på andreplass i Melodi Grand Prix med sangen «Someone», som ble fremført av NorthKid.

I januar 2023 deltok Lyng i Melodi Grand Prix med låta «Drøm d bort».

Stemmeskuespiller 
Lyng har gitt stemme til figuren «sykesøster Victoria» i tegnefilmen Valiant.

Forfatterskap 
I 2020 debuterte Lyng som forfatter med en serie barnebøker om følelser.

Diskografi

Album 
 Døgnvill (2005)
 LA-Files (EP) (2014)

Singler 
 «Sommerflørt» (2005)
 «I morgen» (2005) 
 «Hjemsøkt» (2009)
 «PRTeY» (2013)
 «Don’t Care» (2014)
 «Electric City» (2014)
 «Sommerflørt 2» (2014)
 «Heels Off» (2015)
 «Play My Drum» (2015)
 «Night After Night» (2015)
 «Blue» (2016)
 «Moonrise» (2016)
 «LiQR» (2016)
 «Hiding» (2016)
 «Ta Me Dit» (2017)
 «Bungalow» (2017)
 «Når julen kommer» (2017)
 «Julefantasi» (2019)
 «Det bli bra igjen» (2020)
 «Jag älskar dig (Jeg elsker deg)» (2020)
 «Kvitt flagg» (2020)
 «En stjerne skinner i natt» (2020)
 «In My Room» (2021)
 «HUG» (2021)
 «Har du plass?» (2022)
 «Snøkrystalla» (2022)
 «Når julefreden senker seg» (2022)
 «E du nord» (2022)
 «Nordnorsk julesalme» (2022)
 «Drøm d bort» (2023)

Bibliografi 
 2020: God natt, Corny (barnebok) –  illustrert av Cathrine Sandmæl, Gyldendal
 2020: Gratulerer med dagen, Corny (barnebok) –  illustrert av Cathrine Sandmæl, Gyldendal
 2020: Ha det, Corny (barnebok) –  illustrert av Cathrine Sandmæl, Gyldendal
 2020: Den er min, sier Corny (barnebok) –  illustrert av Cathrine Sandmæl, Gyldendal
 2021: Du klarer det, Corny (barnebok) –  illustrert av Cathrine Sandmæl, Gyldendal
 2021: Du får ikke være med, Corny (barnebok) –  illustrert av Cathrine Sandmæl, Gyldendal

Referanser

Eksterne lenker 
 
 
 
 

Norske sangere
Norske Idol-deltakere
Programledere for «Idol»
Norske barnebokforfattere
Deltakere i Stjernekamp
Deltakere i Melodi Grand Prix 2023
Personer fra Vefsn kommune